Христо Радевски
Пролетта

chitanka.info

Всеки ден цъфти и расне

всеки ден все по̀ ни блазни

с разни изненади тя,

с толкоз много,

с толкоз разни

пеперуди и цветя.

Свойте хубави премени,

чисти,

спретнати, зелени,

вадят всички дървеса

и оглеждат се засмени

в грейналите небеса.

А в клонака им играят

птици,

с песни те вещаят

хубав ден от утринта.

Знаят те,

че песента е

пръв другар на пролетта.

А понякога вида си

сменя сводът,

дъжд поръси

всеки дол

и всеки хълм

и просторите разтърси

пролетния първи гръм.

И е желязо ний тогава

чукнем своето чело:

има приказка такава,

че за здраве то било̀.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.